cyanic-selkie/wikianc huggingface dataset:
מחלקת המודיעין והביטחון (אלג'יריה)
מחלקת המודיעין והביטחון של אלג'יריה (בערבית: إدارة الاستخبارات والأمن, בצרפתית: Département du Renseignement et de la Sécurité) הוא השירות החשאי המרכזי של אלג'יריה העוסק באיסוף ביון חוץ וביטחון פנים. הסוכנות הוקמה בתקופת מלחמת העצמאות של אלג'יריה, על ידי עבדלחאפיד בוסוף שהנהיג את הרשת הלאומית והבינלאומית של החזית האלג'יראית לשחרור לאומי. הארגון הפך למקצועי ומאורגן החל משנת 1962, כאשר נטל לעצמו את סוכנויות הביון הצרפתיות כמודל לחיקוי.
שאנדור אדוריאן
שאנדור אדוריאן (במקור וייס, בהונגרית: Adorján Sándor; דברצן, 5 בינואר 1858 – אחרי מרץ 1944) היה סופר, עיתונאי ומתרגם יהודי-הונגרי.
ביוגרפיה
שאנדור אדוריאן נולד במשפחה יהודית לוויקטור וייס ואנה בלייר. הוא סיים את לימודיו באוראדיה ובבודפשט, בבודפשט למד תחילה רפואה ולאחר מכן למד באוניברסיטת בודפשט לטכנולוגיה וכלכלה. הוא טייל רבות, סייר בגרמניה, צרפת, מצרים, ארץ ישראל, יוון וטורקיה. עבד עבור העיתונים של אוראדיה, ארד ועיתוני בודפשט, בין השנים 1881–1882 עבד עבור העיתון ארץ-עולם (Ország-Világ), מ-1890 היה העורך הראשי של ה"אומה" (Nemzet) ומאוחר יותר של האומה ההונגרית (Magyar Nemzet). הוא תרגם להונגרית כמה מהיצירות המשמעותיות ביותר של בלזק, אמיל זולה וטורגנייב. תרגם גם הצגות לתיאטרון הלאומי של בודפשט.
במרץ 1944 התראיין למגזין "עיתון" (Ujság) במלאת 50 שנה למותו של השחקן, במאי, דרמטורג אדה פאולאי שהיה גם גיסו באמצעות אחותו, ברתה אדוריאן (1864–1941).
נסיבות מותו והמקום אינן ברורות. ייתכן ונשלח למחנה ריכוז ומת בדרך או שם בגיל 86. שאנדור אדוריאן הופיע ברשימת הסופרים האסורים בהונגריה בזמן השואה. יצירותיו נאסרו להדפסה לפרסום ולקריאה וספריו היו צריכים להיגרס.
חיישינן למיעוטא
בהלכה, העיקרון חיישינן למיעוטא (בעברית: חוששים למיעוט) היא דעת יחיד של רבי מאיר, לפיו למרות הכלל אחרי רבים להטות, אין הכוונה שכוחו של הרוב מוחלט וכוחו של המיעוט מתבטל, אלא קביעת התורה היא רק שכוחו של הרוב עדיף מזה של המיעוט, ומכאן עדיפותו, ולכן במקום שלטובת המיעוט עומד כלל אחר כמו למשל חזקה, יש גם לו חשיבות.
מקרה בו המיעוט והחזקה מול הרוב הם פלגא ופלגא
על פי כלל זה, נקבע על ידי רבי מאיר שבמקרה של רוב מול מיעוט וחזקה ההכרעה היא "פלגא ופלגא", כלומר אף על פי שרוב וחזקה רוב עדיף, מצרפים את כוחו של המיעוט (שלא התבטל) לכוחה של החזקה שגם היא קיימת כמובן אלא שהרוב עדיף ממנה, וממילא שני הצדדים שווים. כך למשל נחלקו רבי מאיר ושאר החכמים במקרה של אישה שיצא בעלה למדינת הים עם אישה אחרת, ומת. השאלה היא האם הוא הוליד בנים מהאישה אחרת. לפי כלל החזקה דמעיקרא, האישה בחזקת זקוקה ליבום, מכיוון שלא ידוע על בנים של הבעל המת. מצד שני לפי הכלל ש"רוב מתעברות ויולדות", כלומר רוב נשים הנישאות לבעל מתעברות ולא מפילות את העובר אלא יולדות אותו, יש להניח שיש לו בנים. במקרה זה סוברים החכמים שהיא בחזקת פטורה מיבום כי "רוב מתעברות ויולדות", ואילו רבי מאיר סבור שמדובר בספק שקול, מכיוון שמצד שני יש לנו חזקה ומיעוט האומרות שהיא זקוקה לייבום, כלומר - לפי רבי מאיר מצרפים גם את כוחו של המיעוט שאינן מתעברות ויולדות לצד החזקה, וממילא שני הצדדים שקולים.
מקרה בו המיעוט והחזקה שקולים יותר מהרוב
במקרה אחר, סובר רבי מאיר שלא די שהמיעוט גורם לחזקה להיות שקולה כנגד הרוב, אלא שהחזקה מתגברת ועדיפה על הרוב. כלל זה אמור בעיסה שנגע בה ילד. ישנו כלל ש"רוב תינוקות מטפחין באשפה", כלומר - ידיו של ילד אינן טהורות מכיוון שהוא נוגע וממשמש תמיד במקומות המלוכלכים ששם ישנן נבלות וטומאות אחרות הגורמות לו להיות טמא, וממילא העיסה שבה נגע אינה טהורה. על כלל זה חלוק רבי מאיר, וסבור שהעיסה טהורה, מכיוון שישנה חזקה דמעיקרא האומרת שהעיסה בחזקת טהרה, ולכך ניתן לצרף את המיעוט תינוקות שאינן מטפחין באשפה, והחזקה והמיעוט במקרה זה עדיפים יותר מהרוב. חכמי התוספות מסבירים כי אף על פי שבמקרה רגיל סבור רבי מאיר שהמיעוט רק מצרף את כוחו לחזקה כדי שתהיה במשקל שווה מול החזקה, במקרה זה יש לחזקה והמיעוט כוח גדול יותר, שכן מדובר ב"רוב חלש", שכן לא ברור לחלוטין שאכן רוב הילדים מטפחים תמיד באשפה, ורוב זה חלש יותר מה"רוב מתעברות ויולדות".
פפיון העצים
פפיון העצים (שם מדעי: Anthus trivialis) היא ציפור ממשפחת הנחליאליים. היא דקת גזרה ובעלת לבוש חום המקושט בפספוס אורך צפוף. מקורה דק ומותאם לליקוט חרקים ורגליה ארוכות ומתאימות להליכה. שלא כמו שאר הפפיונים, אשר מעדיפים להימצא על הקרקע, פפיון העצים נוהג להמצא גם על עצים. מין זה גדול ביחס לשאר מיני הפפיונים. המקור עבה למדיי ודגם הראש בולט יחסית, עם פס גבה בולט וכתם בהיר דהוי בחלק האחורי של האוזן. החזה מפוספס בכבדות, ובצידי הגוף הפספוסים דקים הרבה יותר. פספוס החזה בעל רקע צהבהב, ולבטן גוון לבן נקי מנוגד. הטופר האחורי קצר למדי. מצוי בעיקר בחורשות, מטעים, יערות, בגנים וגם בשדות. לרוב מופיע לבד או בקבוצות קטנות.
חיישינן למיעוטא
מקרה בו התחשבות במיעוט גורמת למיעוט להיות רוב
לפעמים, ההתחשבות במיעוט כקיים, עלולה להביא למצב שבו למפרע מתברר שהמיעוט הוא בעצם רוב. מקרה כזה מתואר באישה שרואה דם לאחר עשיית צרכיה בתוך הכלי שבו נמצא השתן, וקיים חשש שמקור הדם הוא מצוואר הרחם ולא מהשתן. במשנה מתוארים שני מצבים: השתנה בעמידה - שמכיוון שבמצב כזה השתן אינו יוצא בדרך טבעית קיים חשש שהוא גרם להוצאת דם מצוואר הרחם, והשתנה בישיבה. לפי רבי מאיר, במקרה שההשתנה הייתה בעמידה - האישה טמאה ואם ההשתנה הייתה בישיבה, האישה טהורה. בר"ן מוסבר כי המקרה בו השתן גורם ליציאת דם מצוואר הרחם הוא נדיר, אכן לפי שיטת רבי מאיר יש לחשוש גם למיעוט ולכן האישה טמאה. על כך תמהו האחרונים מדוע, אם כן, טימא רבי מאיר את האישה בוודאות ולא קבע שמדובר בספק?. על כך מבאר רבי חיים מצאנז כי קיים כלל ש"רוב דמים מן המקור", אלא שבמקרה כזה בו האפשרות שהדם יגיע מצוואר הרחם נדיר, יש להניח על פי הכלל "רוב" כי מקור הדם אינו בצוואר הרחם והוא יצא יחד עם השתן, אך לפי שיטתו של רבי מאיר שיש להתחשב גם באפשרות הנדירה יחסית שהדם יגרום לאפשרות שהדם יצא מצוואר הרחם, אם כן, שוב קיים הכלל ש"רוב דמים מן המקור", שהרי מתוך צוואר הרחם יוצאים, באופן כללי, יותר דם מאשר נקב השתן.
פפיון העצים
אורך הגוף
14 - 16 ס"מ. מוטת כנפיים: 26 - 30 ס"מ. משקל: 20 - 27 גרם. גיל מקסימלי:2. צבעה הוא חום ודומה מאוד לפפיון שדות. צבע גבה אחיד, הנימור בחזה שלה דליל יותר והכתמים גדולים יותר. טופר האצבע האחורית קצר וכפוף משל רוב הפפיונים, ורגליה ורודות יותר.
אטימולוגיה
פירוש השם המדעי - Anthus trivialis - "עשבוני מצוי/רגיל". Anthus = ציפור של שדות ומישורי עשב שהוזכרה על פליניוס בספרו "תולדות הטבע". נראה שהכוונה הייתה לנחליאלי צהוב. Anthos - ציפור קטנה וצבעונית (לכן מתאים מאוד לנחליאלי) שהוזכרה על ידי אריסטו. הסיומת - trivialis = רגיל, סטנדרטי - "אחד מהשכונה". trivium= רחוב ציבורי. השם באנגלית - Tree Pipit = פפיון עצים. השם בערבית = אבו תמרה א (ל)שג'רי
תפוצה ומגמות אוכלוסין
פפיון העצים דוגרת לרוחב כל אירופה עד למערב סיביר. כל האוכלוסייה שלה נודדת. האוכלוסיות המערביות חורפות באפריקה, מדרום לסהרה. האוכלוסיות המזרחיות חורפות בהודו. ההערכה היא כי באירופה דוגרים 27 - 42 מיליון זוגות (Birdlife International). האוכלוסייה האירופית מהווה 25 - 49 אחוזים מכלל האוכלוסייה העולמית. בישראל מצויה הציפור בכל רחבי הארץ. היא מגיעה בתקופת הסתיו, מסוף אוגוסט עד אמצע נובמבר ובאביב, מחודש מרץ עד מאי. נדיר למצוא ציפורים אלו בחורף, הן נמצאות בקבוצות מצומצמות. בתקופת הקינון, המעוף ושירת הכלולות הן בולטות במיוחד. בית גידולה משתרע על פני אירופה כולה ואף חודר עד למרכז אסיה, בחורף עד להודו ואפריקה הטרופית. בעת הקינון היא מצויה ביערות דלילים, חורשות ושדות שיחים נמוכים.
בית גידול
היא מצויה באזור סקנדנביה במיוחד, בקווי הרוחב האמצעים של כדור הארץ. ציפור זו רגילה לאקלים שנמצא ביבשה ולפעמים גם לאקלים שבאוקיינוס, אך עדיין נמנעת ממזג אוויר חורפי וגשום. פפיון העצים מצויה בצמרות עצים ושיחים כדי לתצפת ו"לשוחח" עם שאר הציפורים. העץ או השיח שהיא נמצאת בו מסמל את השטח הטריטוריאלי שלה למטרת רבייה. בהתאם לכך, ישנם ציפורים שנמצאים ללא מקום לבית גידול ומקימים בתי גידול בעשב שקרוב לאדמה.
מזון
פפיון העצים ניזונה בעיקר מחרקים וצמחים שגדלים בחורף ובסתיו. המזון שלהם נלקח מהאדמה- עשב ועלים. לעיתים רחוקות היא אוכלת גם ענפים, גזעי עצים, גדעים ולפעמים היא תופסת חרקים בזמן שעפה באוויר.
רבייה
אתר הקן נמצא בדרך כלל על קרקע שטוחה או משופעת. הנקבה דוגרת בין 12 ל-14 ימים ומטילה 2–6 ביצים תת-אליפטיות. צבעם משתנה מאוד- לעיתים קרובות הם בצבע חום, אפור או צבע אדמדם אבל גם כחול בהיר, ורוד וירוק.
נדידה
הם נודדים בחורף בכרתיים ובאיים של הים האגאי, במדינות המפרץ הפרסי ואיראן אך בעיקר באפרו טרופים ובתת היבשת ההודית. אזור החורף הראשי באפריקה משתרע מול חופי גינאה לאתיופיה במערב, דרומה רק עד הקצה הצפוני של יער גשם המשוונית, אבל במזרח הרחבת דרום לנטאל וטרנסבל.
בישראל
בישראל יש שני תת-מינים, הראשון, טריויאליס, נפוץ ובדרך כלל נודד. בימי החורף לעיתים מבקר בישראל (באזור הדרום). המין השני, שלואטרי, נודד בעיקר באילת ובאזורים המזרחיים של ארץ ישראל.
שימור
פפיוני העצים אינם נמצאים בסכנת הכחדה ברחבי העולם. יש ירידה ניכרת בכמות הציפורים בהולנד, אנגליה, פינלנד ושווייץ למרות ירידה זו נמצאו באירופה כ5–8 מיליון זוגות. מין זה נמצא בטווח רחב ביותר ולכן לא נמצא בסכנת הכחדה, למרות זאת ישנה ירידה במספר הציפורים אך הירידה אינה מהירה כדי להוות איום משמעותי.
הארמייה התשיעית (ברית המועצות)
הארמייה התשיעית (ברוסית: армия я-9) הייתה ארמייה של הצבא האדום שלחמה במלחמת החורף ובמלחמת העולם השנייה.
היסטוריה
היחידה הוקמה בנובמבר 1939 על בסיס היחידות שהיו ממוקמות באזור לנינגרד. ב-30 בנובמבר 1939 היא החלה את השתתפותה במלחמת החורף. בחורף 1939/1940 היא הובסה בקרב סואמוסאלמי. בעקבות התבוסה, חלק ממפקדי יחידות הבכירים הוצאו להורג. לאחר סיום מלחמת החורף הארמייה התשיעית הועברה לדרום והשתתפה בהסיפוח הסובייטי של בסרביה ובוקובינה הצפונית. ב-10 ביולי 1940 הארמייה פורקה.
ביוני 1941 ארמייה התשיעית הוקמה מחדש על בסיס יחידות שהיו ממוקמות באזור אודסה. היא נסוגה מאזור הגבול של ברית המועצות וב-13 באוגוסט 1941 כותרה באזור ניקולייב. רוב היחידות הצליחו לפרוץ את הכיתור והמשיכו עם נסיגת כל החזית מזרחה לאזור דונבס. בסוף 1941 הארמייה התשיעית הייתה לקחה חלק במתקפת נגד סובייטית במהלך שוחרר העיר רוסטוב על דון. במהלך המחצית הראשונה של שנת 1942 יחידות הארמייה המשיכו בקרבות באזור דונבס וביולי 1942 הם כותרו באזור אך חלק מהיחידות הצליחו לחבור לכוח העיקרי.
בתחילת אוגוסט 1942 הארמייה התשיעית הועברה דרומה והשתתפה בקרב על קווקז. בינואר 1943 היא השתתפה במתקפת נגד סובייטית במהלכה שוחררו מספר ערים באזור פאתי הקווקז. בסתיו 1943 עם סיום הקרבות באזור, הארמייה הועברה לעתודה וב-6 בנובמבר 1943 פורקה.
דניאל לוי (איש עסקים)
דניאל פיליפ לוי (באנגלית: Daniel Philip Levy; נולד ב-8 בפברואר 1962) הוא איש עסקים בריטי-יהודי ויושב ראש קבוצת הכדורגל טוטנהאם הוטספר. לוי מכהן בתפקידו משנת 2001, ומשך כהונתו היא הארוכה ביותר מבין יושבי-הראש של קבוצות בפרמייר ליג האנגלית.
סטניסלאב שסטאק
סטניסלאב שסטאק (בסלובקית: Stanislav Šesták; נולד ב-16 בדצמבר 1982 בדמיאטה) הוא כדורגלן סלובקי, המשחק כחלוצה של קבוצת הכדורגל פ.ק. פופרד מהליגה הסלובקית השנייה. לזכותו של שסטאק 66 הופעות ו-13 שערים במדי נבחרת סלובקיה.
קריירה
שסטאק החל לשחק כדורגל בקבוצת טאטרן פרשוב. בדצמבר 2001, הוא עבר לשחק בקבוצת סלובן ברטיסלאבה. בברטיסלאבה, הוא שיחק במשך שתי עונות ב-58 משחקי ליגה, בהם כבש 9 שערים. בדצמבר 2003, שסטאק חתם במ.ש.ק. ז'ילינה. את עונת 2005-2006, שסטאק סיים כמלך השערים של הליגה הסלובקית. בשנה שלאחר מכן, הוא זכה יחד עם קבוצתו באליפות סלובקיה, כאשר הוא מסיים הפעם כסגן מלך השערים של הליגה עם 15 כיבושים.
דניאל לוי (איש עסקים)
ביוגרפיה
לוי נולד באסקס, אנגליה, בריטניה, להורים יהודים. אביו, בארי לוי, היה בעליה של חברת בגדים שנודעת כיום בשם. לוי למד כלכלה במכללת שבקיימברידג', וסיים בשנת 1985 תואר ראשון בהצטיינות.
קריירה
לאחר סיום לימודיו הצטרף לוי לחברת הבגדים של אביו. הוא עסק גם במקרקעין, וכן במספר עבודות נוספות. לאחר מכן ייסד התאחדות עסקית עם, והיה מעורב בקרן השקעות פרטיות בשם שהתמחתה בספורט ובמיוחד כדורגל, בידור ותקשורת. ב-1995 לוי מונה למנכ"ל הקרן. לוי ומשפחתו מחזיקים ב-29.4% מהון המניות של ENIC, בעוד שלואיס מחזיק ב-70.6%. לוי הפך למנהל מועדון הכדורגל הסקוטי ריינג'רס, בו החזיקה ENIC נתח משמעותי עד שנת 2004. ENIC החזיקה גם בהימור במועדוני כדורגל אירופאים אחרים, כולל א.א.ק. אתונה, סלביה פראג,פ.ס בזל ויצ'נזה (אך מאז נמכרו), וכן חברות שאינן כדורגל כגון מסעדות האחים וורנר וחברת תוכנה מקיימברידג. הוא הפך ליו"ר טוטנהאם הוטספור בשנת 2001.
סטניסלאב שסטאק
קריירה
ב-7 ביוני 2007, שסטאק חתם במועדון הגרמני בוכום על חוזה לארבע עונות. כבר במשחקו הראשון בקבוצה, משחק קדם עונה נגד היידוק ספליט הקרואטית, הוא כבש את שערו הראשון עבור מועדונו החדש. בשנת 2010 הושאל לקבוצה הטורקית אנקרהגוצ'ו ובשנת 2011 חתם בקבוצה הטורקית בורסאספור.
דניאל לוי (איש עסקים)
טוטנהם הוסטופר
לוי ניסה לרכוש את טוטנהאם הוטספור מאלן שוגר ביולי 1998 אך נכשל. ניסיון נוסף נעשה ביולי 2000 אך זה שוב נדחה, אך התגברות העוינות מצד האוהדים כלפי שוגר שכנעה בסופו של דבר את שוגר למכור. לוי מונה לאחר מכן לדירקטוריון טוטנהאם הוטספור ב-20 בדצמבר 2000. לאחר ש-ENIC יזמה רכישת 27% מהמועדון משוגר תמורת 22 מיליון ליש"ט והביאה את סך אחזקותיה ל-29.9%, המקסימום המותר לפני ש-ENIC קיבלה רשות להציע הצעה לכל החברה. הוא החליף את שוגר כיו"ר טוטנהאם הוטספור בפברואר 2001 עם השלמת המכירה, והשתלט על הניהול השוטף של המועדון באוקטובר 2001. בסופו של דבר ENIC הגדילה משמעותית את אחזקות המניות שלה והשיגה שליטה בחברה לאחר שרכשה את שאר המניות משוגר בשנת 2007 תמורת 25 מיליון ליש"ט, וכן של בעלי מניות אחרים, ובסופו של דבר רכשה 85.55% מחברת טוטנהאם. ENIC העבירה את המועדון לבעלות פרטית בשנת 2012. לוי הפך למנכ"ל בעל המשכורת הגבוהה ביותר בפרמיירליג, עם שכר שנתי של למעלה מ-6 מיליון ליש"ט בעונת 2016–2017.
סטניסלאב שסטאק
קריירה
בקיץ 2014 חתם בבוכום הגרמנית מהבונדסליגה השנייה. בקיץ 2015 חתם בפרנצווארוש ההונגרית. בתחילת 2017 חזר שסטאק לסלובקיה כאשר חתם בפ.ק. פופרד מהליגה השנייה.
דניאל לוי (איש עסקים)
מאמנים שמונה על-ידו
המאמן הראשון שמונה על ידי לוי היה גלן הודל בשנת 2001. הודל פוטר בעקבות פתיחה גרועה של עונת 2003–2004 בספטמבר 2003. אחריו כיהנו ברציפות ז'אק סנטיני ומרטין ג'ול.
סטניסלאב שסטאק
קריירה
שסטאק היה לשחקן סגל קבוע של הנבחרת הסלובקית. באופן אירוני, משחקו הראשון בנבחרת (לא משחק הבכורה) לאחר שעבר לשחק בבוכום, היה מול נבחרת גרמניה. את שעריו הראשונים בנבחרת כבש ב-13 באוקטובר 2007, במשחק נגד סן מרינו. ב-15 באוקטובר 2008, הוא כבש שני שערים מהירים בדקות הסיום במשחק נגד פולין, והפך את תוצאת המשחק מפיגור 0-1, לניצחון 2-1. לאחר יורו 2016 הודיע שסטאק על פרישתו מהנבחרת.
דניאל לוי (איש עסקים)
מאמנים שמונה על-ידו
ז'ואנדה ראמוס הצליח כמאמן ראשי בשנת 2008. הוא זכה בגביע הליגה, הגביע הראשון בניהולו של לוי והראשון של המועדון מזה תשע שנים, אך לוי החליט להחליפו בהארי רדנאפ ב-25 באוקטובר 2008 לאחר שראמוס התחיל התחלה גרועה. לקמפיין ליגה בתולדות המועדון בעונת 2008–2009. רדקנאפ הוביל את הספרס לרביעייה הראשונה בעונת 2009–2010, וזכה לראשונה בכניסתם לשלב המוקדמות של ליגת האלופות של אופ"א. טוטנהאם הגיעה לשלב הנוק-אאוט בליגת האלופות של אופ"א 2010–2011, אך בסופו של דבר הפסידה לריאל מדריד. טוטנהאם סיימה במקום החמישי בפריימיר ליג בעונת 2010–2011, כשהיא מפספסת את מוקדמות ליגת האלופות אך מבטיחה מקום בליגה האירופית. ב-13 ביוני 2012 פוטר רדנאפ מתפקידו לאחר שלא הסכים לתנאי העסקה חדשה.
ב-3 ביולי אותה שנה מינה לוי מאמן ראשי החדש של הקבוצה, אנדרה וילאש בואש. לאחר כמה תוצאות גרועות במחצית הראשונה של עונת 2013–2014, כולל הפסד ביתי 5–0 מול ליברפול, לוי פיטר וילאש בואש ב-16 בדצמבר 2013. שחקן העבר טים שרווד הוכרז לאחר מכן כמאמן ראשי, אך גם הוא עזב בסוף העונה.
ב-27 במאי 2014 מינה לוי את מאמן סאות'המפטון ממאוריסיו פוצ'טינו כמאמן הראשי. הקבוצה הגיעה לגמר גביע ליגת הכדורגל 2015 בעונה הראשונה של פוצ'טינו. קבוצתו העפילה לאירופה עם מקום חמישי בשנים 2014–2015 לפני שהתמודדה על תואר ליגת העל בעונות 2015–2016 ו – 2016-2017 עם קבוצה שהגיל הממוצע של שחקניה הוא הצעיר ביותר בליגה. הם גם השיגו את הדירוג הטוב ביותר שלהם בשנים 2016–2017 מאז עונת 1962–1963 תחת ביל ניקולסון. הקבוצה מדורגת בין ארבע הראשונות מאז עונת 2015–2016, ובזכות זאת היא מעפילה לליגת האלופות מאז 2016–2017. הם הגיעו לראשונה לגמר בשנים 2018–2019, אך הפסידו לליברפול 0–2 בגמר ליגת האלופות של אופ"א 2019.
ב-19 בנובמבר 2019 פוטר פוצ'טינו כמנהל הספרס והוחלף למחרת על ידי ז'וזה מוריניו. עם זאת, לאחר 17 חודשים בלבד בתפקיד, מוריניו פוטר ב-19 באפריל 2021 לאחר שורה של הפסדים ומחצית שנייה מאכזבת של עונת 2020–2021.
ב-30 ביוני 2021 מינה לוי את נונו אספיריטו סנטו כמאמן הראשי של טוטנהאם על חוזה לשנתיים, אך פוטר לאחר רצף רע של הפסדים
ב-2 בנובמבר 2021 מינה לוי את אנטוניו קונטה כמאמן של הספרס ל18 חודשים, אך פוטר גם הוא באמצע עונת 2022/2023, לאחר רצף הפסדים, וראיונות בהם ביקר את לוי.
ב-26 במרץ 2023 מונה כריסטיאן סטליני המאמן המחליף, כמאמן זמני עד סוף העונה, אך הוא פוטר על ידי לוי לאחר ארבעה משחקים בלבד לאחר תבוסה מביכה לניוקאסל יונייטד 6-1. פיטוריו של סטליני שברו שיא בפרמייר ליג, כאשר נהיה המאמן המחליף הראשון אי פעם בפרמייר ליג שמפוטר
ב-24 באפריל 2023 מינה לוי את ריאן מייסון, המאמן המחליף מחליף, כמאמן זמני עד סוף העונה,הוא מכהן כמאמן כיום
ניהול הון כלכלי
לוי מפורסם בכך שהוא שומר על מבנה שכר צנוע יחסית בטוטנהאם לעומת ששת המועדונים הגדולים האחרים בפריימר ליג; הוצאות המועדון על שכר הן הפחותות ביותר ביחס לששת המועדונים המובילים בעונת 2018–2019, ולמועדון היה את יחס השכר/ההכנסה הנמוך ביותר מכל המועדונים בפריימר ליג. בעונת 2017–2018 הרוויחה טוטנהאם 113 מיליון ליש"ט (138.9 מיליון ליש"ט לפני מס), שיא עולמי של מועדון כדורגל. המועדון הוערך בסביבות 80 מיליון ליש"ט כאשר ENIC ניסתה לראשונה לרכוש נתח בשנת 1998, ועד שנת 2019, הערכות השווי של המועדון נעות בין 1.3–1.8 מיליארד ליש"ט.
לוי הוא המשא ומתן הראשי בהעברת שחקנים לטוטנהאם. הוא צבר מוניטין של משא ומתן קשוח בהתנהלות ההעברות של המועדון; מנג'ר מנצ'סטר יונייטד לשעבר, סר אלכס פרגוסון, הגדיר את המשא ומתן עם לוי על העברת דימיטאר ברבטוב כ"כואב יותר מאשר החלפת מפרק הירך שלי. בשנת 2013, לוי ניהל משא ומתן על עמלת שיא עולמית אז של 86 מיליון ליש"ט עבור העברת גארת 'בייל לריאל מדריד. לוי ידוע במיוחד בהתמודדות שלו ברגע האחרון ביום האחרון של חלון ההעברות, עם דוגמאות בולטות, כולל החתמות של רפאל ואן דר וארט והוגו לוריס. הוא ידוע גם כמטרה לשחקנים צעירים, בתקווה לפתח אותם לכוכבים מרכזיים; אסטרטגיה זו ראתה הצלחות כמו גארת 'בייל, כריסטיאן אריקסן, סון הונג-מין ודלה אלי.
לוי ספג ביקורת מצד תומכי טוטנהאם והידענים כאחד על כך שלא השקיע יותר כסף בשוק ההעברות; בארבע השנים הראשונות לכהונתו של פוצ'טינו כמנהל הספרס, היה למועדון הוצאה נטו של 29 מיליון ליש"ט על דמי העברה, נמוכים בהרבה משאר המועדונים הגדולים באותה תקופה. בשנת 2018, טוטנהאם הפכה למועדון הראשון בליגת העל שלא ביצעה החתמות במהלך חלון העברות בקיץ.
לוי סייע למשוך שותפים עסקיים למועדון בעסקאות חסות בהיקף של מיליון ליש"ט, כולל השותפים הנוכחיים נייקי ו-AIA. [יש צורך] הוא ניהל משא ומתן על חסויות רבות על חולצות בשנת 2010, כאשר הסכים על הסכם עם חברת תשתיות תוכנה אוטונומיה כחולצת המועדון. נותן חסות בליגת העל, כאשר Investec הופכת לחסות חולצות לתחרויות ליגת האלופות וגביע הבית.
לוי גם קידם סוגיות ממשל הקשורות לפרמייר ליג, לאחרונה תמך בבקרה כלכלית משופרת של כל הבעלים כדי להבטיח את היציבות הפיננסית לטווח הארוך של המועדונים. ב-2007 הוא עשה לובי בהצלחה על כך שמועדונים יורשו למנות שבעה שחקנים על הספסל המחליף, על מנת לעודד הכללה של שחקנים צעירים; השינוי אושר בפברואר 2008.
מגרש האימונים של המועדון
בשנת 2012, המועדון עבר לבסיס האימונים החדש שלו הממוקם ב-80 דונם של אדמת חגורת ירוק. תכנון ובניית המתקן נמשכו למעלה משבע שנים ולאחר מכן נוספה לינה לודג '. נבחרת ברזיל נשארה בלודג 'כדי להתכונן למונדיאל 2018.
אצטדיון חדש
לוי פיקח על הקמת אצטדיון חדש ליד אתר ווייט הארט ליין, החל מתכנון ועד בנייה. פרויקט הפיתוח של נורת'מברלנד הוכרז בשנת 2008, ובנייתו של אצטדיון מועדון חדש במרכזו. לאחר עיכוב כלשהו, החלה בניית אצטדיון טוטנהאם הוטספור בשנת 2015. האצטדיון תוכנן בקיבולת ראשונית של 62,062, מה שהופך אותו לאצטדיון המועדונים הגדול בלונדון והשני בגודלו במדינה. הפרויקט נועד להוות זרז להתחדשות טוטנהאם בכדי להביא מקומות עבודה ובתים חדשים לאזור.
לעונת 2017–18 ניהל לוי משא ומתן על מעבר המועדון לאצטדיון וומבלי לשנה אחת כדי לאפשר הריסה של ווייט הארט ליין והשלמת אצטדיון חדש באותו אתר בו נמצאת ווייט הארט ליין. במהלך תקופתו בוומבלי, המועדון שבר גם את שיא הנוכחות בפרמיירליג מספר פעמים, כמו גם את שיא הנוכחות של ליגת האלופות במועדון בריטי.
הבנייה נפתחה באופן רשמי ב-3 באפריל 2019 וממותגת כאצטדיון טוטנהאם. הוא כולל את המגרש הראשון המתחלק בעולם שנועד להכיל ענפי ספורט מובילים אחרים, בעיקר כדורגל אמריקאי ואירועי בידור. העיצוב איפשר למועדון להסכים לחוזה לעשר שנים לאירוח משחקי NFL בביתם החדש משנת 2018. על פי הדיווחים, האצטדיון עלה 1.2 מיליארד ליש"ט וניתוח פיננסי בפברואר 2021 הצביע על כך שהקמת האצטדיון אחראית במידה רבה להעמסת חוב של טוטנהאם עם 1.177 מיליארד ליש"ט, החוב הגדול ביותר של כל המועדונים באירופה.
פרסים
בנובמבר 2017 נבחר לוי למנכ"ל השנה בטקס פרסי העסקים בכדורגל.
חיים אישיים
הוא נשוי לעוזרת-האישית שלו לשעבר, טרייסי דיקסון, ולהם ארבעה ילדים.
ג'ון אוסוף
תומאס ג'ונתן אוסוף (באנגלית: Thomas Jonathan Ossoff; נולד ב-16 בפברואר 1987) הוא פוליטיקאי ועיתונאי חוקר יהודי-אמריקאי המכהן כחבר הסנאט של ארצות הברית מטעם מדינת ג'ורג'יה. בבחירות 2020 היה מועמד המפלגה הדמוקרטית לסנאט האמריקאי בג'ורג'יה, והתמודד מול הסנאטור הרפובליקני המכהן דייוויד פרדו. לאחר שאף אחד מבין המועמדים לא גרף חמישים אחוז לפחות מקולות הבוחרים ביום הבחירות הכלליות, נערך סיבוב מכריע (Runoff) בין השניים ב-5 בינואר 2021, ובו גבר אוסוף על פרדו ב-1.2% (55,232 קולות).
זהו תפקידו הנבחר הראשון, וקודם לכן התמודד במהלך 2017 כמועמד הדמוקרטי בבחירות המיוחדות לבית הנבחרים של ארצות הברית במחוז הקונגרס השישי של ג'ורג'יה, שנודעו כמסע הבחירות לבית הנבחרים היקר ביותר מבחינה כספית בהיסטוריה של ארצות הברית. בבחירות אלה, שהתקיימו במחוז קונגרס שנודע כמעוז רפובליקני מובהק, סיים במקום הראשון, אך נגרר לסיבוב שני מול המועמדת הרפובליקנית קארן הנדל שגברה עליו עם 51.8% מקולות הבוחרים.
עם תחילת כהונתו בסנאט האמריקאי בינואר 2021, יהיה אוסף הסנאטור הראשון מדור ה-Y. כמו כן, לצד רפאל וורנוק (שנבחר אף הוא לסנאט באותו מועד), יהיה אחד משני הסנאטורים הדמוקרטים הראשונים מג'ורג'יה מאז עזיבתו של זל מילר.
תחילת דרכו
אוסוף נולד באטלנטה במשפחה יהודית, וגדל בעיירה נורת'לייק השוכנת בסמוך לעיר. הוא למד בבית הספר העצמאי פידייה, ובמהלך לימודיו התיכוניים התמחה אצל חבר הקונגרס ופעיל התנועה האפרו-אמריקאית לזכויות האזרח ג'ון לואיס. בשנת 2009 השלים אוסוף לימודי תואר ראשון במדע המדינה בבית הספר לשירות החוץ באוניברסיטת ג'ורג'טאון. הוא למד בקורסים שהועברו בידי מזכירת המדינה של ארצות הברית לשעבר מדליין אולברייט ושגריר ישראל בארצות הברית מייקל אורן. כעבור ארבע שנים, ב-2013, השלים לימודי תואר שני בבית הספר לכלכלה של לונדון.
מאז 2013 משמש אוסוף כמנהל הכללי של חברת "Insight TWI", חברת הפקות טלוויזיוניות לעיתונות חוקרת בלונדון, העובדת עם כתבים ליצירת סרטי תעודה על שחיתות שלטונית במדינות שונות. המשרד הפיק חקירות של תאגיד השידור הבריטי BBC בנושא פשעי מלחמה והפעלת חוליות מוות של המדינה האסלאמית במזרח אפריקה. אוסוף היה מעורב גם בהפקת סרט תיעודי בסיירה לאון.
במשך חמש שנים עבד אוסוף כעובד לענייני ביטחון לאומי ועוזר פרלמנטרי עבר חבר בית הנבחרים האנק ג'ונסון. למשך כחמישה חודשים היה בעל סיווג ביטחוני גבוה. בשנת 2012 עזב את לשכתו של ג'ונסון לשם לימודיו בבית הספר לכלכלה של לונדון בממלכה המאוחדת.
הבחירות המיוחדות לבית הנבחרים ב-2017
לאחר שנודע כי טום פרייס, חבר בית הנבחרים של ארצות הברית מטעם מחוז הקונגרס השישי של ג'ורג'יה, ימונה למזכיר מחלקת הבריאות ושירותי האנוש, הודיע אוסוף ב-5 בינואר 2017 על מועמדותו בבחירות המיוחדות לבית הנבחרים. אוסוף התגלה במהרה כמועמד הדמוקרטי המעשי ביותר מתוך כר נרחב של טוענים לכתר במפלגה הדמוקרטית. הוא זכה לתמיכתם של חברי הקונגרס הוותיקים האנק ג'ונסון וג'ון לואיס, ומנהיגת הדמוקרטים בבית הנבחרים של ג'ורג'יה סטייסי אברמס. הוא גם קיבל תמיכה ציבורית מהסנאטור ברני סנדרס, המייצג את מדינת ורמונט. אוסוף גייס למעלה מ-8.3 מיליון דולר אמריקני בראשית אפריל 2017.
על פי העיתון "The Atlanta Journal-Constitution", אוסוף כשאוסוף נכנס למרוץ, "מַפְתֵּחַ ההצבעות המפלגתי קוק" (Cook Partisan Voting Index) דירג את מחוז הקונגרס השישי בג'ורג'יה כמעוז רפובליקני. המחוז לא נחשב תחרותי, ומאז 1978 יוצג בידי רפובליקנים בלבד. פחות מחודשיים טרם הכרזתו של אוסוף, פרייס נבחר ברוב גדול בן 62% לתקופת כהונה נוספת בבית הנבחרים.
אוסוף גדל במחוז הקונגרס השישי, שם עדיין מתגוררת משפחתו, אם כי נכון ליום החבירות הוא גר כ-2.4 ק"מ מחוץ לגבולות המחוז. לדבריו, הוא התגורר זמנית במחוז הקונגרס הרביעי הסמוך כדי שבת זוגו אשר חיה עמו, שהייתה אז סטודנטית לרפואה באוניברסיטת אמורי, תוכל ללכת לעבודה. במהלך מסע הבחירות התארסו השניים.
בבחירות ב-18 באפריל 2017, אף מועמד לא גרף לפחות 50% מהקולות ב. אוסוף הוביל עם כ-48.1% מהקולות, המועמדת הרפובליקנית קארן הנדל קיבלה 19.8%, ואילו יתר הקולות התחלקו בין 16 מועמדים אחרים. מכיוון שאף מועמד לא השיג רוב מוחלט, שני המתמודדים שסיימו ראשונים, אוסוף והנדל, העפילו לסיבוב שני מכריע ב-20 ביוני 2017. אוסוף זכה בכל קולות המצביעים הדמוקרטים פרט לאחוז אחד בודד, ואילו המצביעים הרפובליקנים חילקו את קולותיהם באופן פחות חד-משמעי. בסך הכל, כל המתמודדים הרפובליקנים קיבלו 51.2% מכלל הקולות.
צ'זארה קזאדיי
צ'זארה קזאדיי (באיטלקית: Cesare Casadei; נולד ב-10 בינואר 2003 ברוונה שבאיטליה) הוא כדורגלן איטלקי המשחק בעמדת הקשר בקבוצת רדינג מהפוטבול ליג צ'מפיונשיפ, בהשאלה מצ'לסי.
ג'ון אוסוף
הבחירות המיוחדות לבית הנבחרים ב-2017
אוסוף שבר שיאים לאומיים של גיוס כספים עבור מועמד לבית הנבחרים של ארצות הברית. בסך הכל גייס מטה הבחירות שלו למעלה מ-23 מיליון דולר אמריקני, ששני שלישים מהם נתרמו באמצעות תרומות קטנות בנות דולרים בסכומים קטנים בפריסה ארצית. יריבתו הנדל וארגונים רפובליקנים אחדים תקפו אותו על כך שגייס תרומות משמעותיות של דולרים בסכומים קטנים מחוץ לג'ורג'יה, אף שמטה הבחירות של הנדל קיבל את עיקר תמיכתה מוועדות תמיכה פוליטיות (Super PACs) וקבוצות אחרות, כולל כאלה שמומנו באופן אנונימי על ידי מה שמכונה "כסף אפל" (Dark money). הוצאות משולבות של שני המועמדים ושל קבוצות חיצוניות מטעמם הסתכמו בלמעלה מ-55 מיליון דולר, מה שהפך את מסע הבחירות ליקר ביותר בתולדות ארצות הברית. במהלך מסע הבחירות התמקדה האסטרטגיה הרפובליקנית בחיבורו של אוסוף למנהיגת הדמוקרטים בקונגרס ננסי פלוסי, דמות מקטבת ולא פופולרית בקרב הרפובליקנים. אוסוף מיאן לומר האם יתמוך במועמדותה של פלוסי ליושבת ראש בית הנבחרים אם ייבחר.
צ'זארה קזאדיי
קריירת מועדונים
קזאדיי גדל במחלקות הנוער של צ'רביה, צ'זנה, אינטר מילאנו וצ'לסי. ב-30 בינואר 2023 הושאל קזאדיי מצ'לסי לרדינג מהפוטבול ליג צ'מפיונשיפ עד לתום עונת. ב-4 בפברואר ערך את הופעת הבכורה שלו במועדון, בתיקו 2-2 נגד ווטפורד במסגרת המחזור ה-30 בליגה. ב-15 במרץ הבקיע את שער הבכורה שלו במועדון, בהפסד 2-1 לבלקברן רוברס במסגרת המחזור ה-37 בליגה.
קריירה בינלאומית
נכלל בסגל נבחרת איטליה עד גיל 20 לטורניר גביע העולם עד גיל 20 בשנת 2023.
ג'ון אוסוף
הבחירות המיוחדות לבית הנבחרים ב-2017
הסיבוב השני התקיים ב-20 ביוני ואוסוף הפסיד להנדל, שזכתה ב-51.78% מהקולות לעומת 48.22 האחוזים שגרף אוסוף. על פי כתב העת "אטלנטה": "הניו יורק טיימס" דיווח בנוסף כי אוסוף גרף ככל הנראה את אחוז ההצבעה הדמוקרטי הנכבד ביותר בבחירות חוץ-שנתיות לפחות מזה עשור, הביא לקלפיות כמות מפתיעה של מצביעים צעירים ולא-לבנים, וכמעט הכפיל את שיעור ההצבעה בקרב הנוער במחוז הקונגרס השישי מאז בחירות 2014. עם זאת, על פי העיתון הנפוץ ביותר בג'ורג'יה, "The Atlanta Journal-Constitution", שיעור ההצבעה בקרב הדמוקרטים לא הצליח להאפיל על אחיזת המפלגה הרפובליקנית, במחוז בו כמות המצביעים הרפובליקנים גבוהה בהרבה על אלה הדמוקרטים.
ב-23 בפברואר 2018 הודיע אוסוף כי לא יתמודד בשנית מול הנדל בבחירות האמצע באותה השנה. בנובמבר אותה שנה הנדל הפסידה את מושבה בבית הנבחרים ללוסי מקבת'.
הבחירות לסנאט האמריקאי בג'ורג'יה 21–2020
במהלך הבחירות לסנאט של ארצות הברית ב-2020, התמודד אוסוף בבחירות המקדימות במפלגה הדמוקרטית לייצוג ג'ורג'יה בסנאט של ארצות הברית, מול הסנאטור הרפובליקני המכהן דייוויד פרדו. ב-10 ביוני אוסוף זכה בבחירות המקדימות עם 50.5% מהקולות, כחצי אחוז מעבר לסף שהיה דורש ממנו להתמודד בסיבוב שני. ביולי 2020, מטה הבחירות של פרדו פרסם מודעת בחירות ברשת החברתית "פייסבוק" בה שונה האף של אוסוף כך שהיה גדול יותר, ואוסוף טען בתגובה שמדובר ב"אחד מהדימויים האנטישמיים הקלאסיים ביותר" ממטה הבחירות של פרדו נמסר כי הסנאטור פרדו לא ראה את התמונה וכי הרחבת אפו והתארכותו נעשתה על ידי צד שלישי. בהמשך המודעה הוסרה.
בבחירות הכלליות בנובמבר אף אחד המועמדים לא הגיע ל-50% מהקולות, ולכן השניים התמודדו בסיבוב שני ב-5 בינואר 2021. בחירות אלה, לצד הבחירות המיוחדות בין קלי לפלר לרפאל וורנוק, עוררו תשומת לב רבה בארצות הברית ואף מחוצה לה שכן הן הכריעו את זהות המפלגה אשר תשלוט בסנאט של ארצות הברית. בליל 6 בינואר 2021 הוכרז אוסוף כמנצח בבחירות בסנאט, מה שהשיב למפלגה הדמוקרטית את השליטה בסנאט האמריקאית לאחר שש שנים.
אוסוף הופיע ברשימת לשנת 2021 של מגזין פורצ'ן.
1875 בארצות הברית
1875 בארצות הברית הייתה השנה בה חגגה ארצות הברית 99 שנה מיום היווסדה.
קרחון סטרום
קרחון סטרום (באנגלית: Strom Glacier) הוא קרחון עמק תלול בהרי דאנקן, חלק מהרי המלכה מוד, בסמוך לחוף הים, באזור חוף אמונדסן של שטח חסות רוס שבאנטארקטיקה.
מוצאו של הקרחון בצד הצפוני של הר פריטיוף ננסן; הקרחון זורם לכיוון דרום-מזרח.
הרי דאנקן גובלים בקרחון מצפון מזרח; רכס הרברט גובל בקרחון מדרום מערב; רכס הרים שבקצהו נמצא הר בטי גובל בקרחון מדרום-מזרח.
הקרחון נשפך אל מדף הקרח רוס.
מקור השם
הקרחון נקרא על שם "מחנה סטרום" (Strom Camp), שהיה ממוקם בסמוך לקרחון, ושימש בדצמבר 1929 את המחלקה הגאולוגית מטעם משלחת בירד לחקר אנטארקטיקה. המחנה נקרא על שם סוורה סטרום (Sverre Strom), שהיה חובל ראשון (first mate) באנייה סיטי אוף ניו יורק (City of New York - העיר ניו יורק), אשר נשאר בתחנה במהלך החורף האנטארקטי, ועמד בראש צוות אופנוע השלג, אשר הביאה אספקה לשתי משלחות השדה שנערכו באותו חורף.
לקריאה נוספת
• V. R. McGregor (1965), Geology of the area between the Axel Heiberg and Shackleton Glaciers, Queen Maud Range, Antarctica, New Zealand Journal of Geology and Geophysics, 8:2, 314-343, DOI: 10.1080/00288306.1965.10428114
• Edmund Stump, The Ross Orogen of the Transantarctic Mountains, P 168
אווירונומיה
אווירונומיה (באנגלית: Aeronomy; בלועזית: אֵרוֹנוֹמְיָה ) הוא תחום המחקר המדעי של האטמוספירה העליונה של כדור הארץ ואזורים תואמים באטמוספירות של כוכבי לכת אחרים. ענף זה עוסק בכימיה האטמוספירית והפיזיקה האטמוספירית  כאחד. המדענים המתמחים באווירונומיה, מכונים אווירונומים, הם חוקרים את התנועות ואת ההרכב הכימי ואת המאפיינים של האטמוספירה העליונה של כדור הארץ ואזורי האטמוספירה של כוכבי לכת אחרים התואמים לה, כמו גם את האינטראקציה בין האטמוספירות העליונות לסביבת החלל. באזורים אטמוספיריים האווירונומים חוקרים, את תופעות הדיסוציאציה והיינון.
היסטוריה
בשנת 1946, המתמטיקאי סידני צ'פמן הציג את המונח אווירונומיה כדי לתאר את חקר האטמוספירה העליונה של כדור הארץ, במכתב למערכת של כתב העת המדעי Nature שכותרתו "כמה מחשבות על המינוח אווירונומיה". המונח אווירונומיה הפך לרשמי בשנת 1954 כאשר האיגוד הבינלאומי לגיאודזיה וגיאופיזיקה אימץ אותו. "אווירונומיה" החלה מאוחר יותר לעסוק גם בחקר האזורים המקבילים באטמוספירות של כוכבי הלכת.
ענפים
ניתן לחלק את האווירונומיה לשלושה ענפים עיקריים: אווירונומיה יבשתית, אווירונומיה פלנטרית ואווירונומיה השוואתית.
אווירונומיה יבשתית
האווירונומיה היבשתית מתמקדת, בחקר האטמוספירה העליונה של כדור הארץ, המשתרעת מהסטרטופאוזה עד לגבול האטמוספירה עם החלל החיצון ומוגדרת כמורכבת מהמזוספרה, התרמוספירה והאקסוספירה ומהמרכיב המיינן שלהן, היונוספירה. האווירונומיה היבשתית מנוגדת למטאורולוגיה, המטאורולוגיה עוסקת במחקר המדעי של האטמוספירה התחתונה של כדור הארץ, המוגדרת כטרופוספירה וסטרטוספירה. אווירונומים יבשתיים משתמשים בטלסקופים קרקעיים, בלונים, לוויינים ורקטות מחקר כדי לאסוף נתונים מהאטמוספירה העליונה.
גאות ושפל אטמוספיריים
גאות ושפל אטמוספיריים הם תנודות מחזוריות בקנה מידה עולמי של האטמוספירה של כדור הארץ. גאות ושפל באוקיינוסים היא תופעה שבמובנים רבים מקבילה לגאות והשפל האטמוספיריים. גאות ושפל אטמוספיריים שולטים בדינמיקה של המזוספרה והתרמוספירה התחתונה ומשמשים כמנגנון חשוב להעברת אנרגיה מהאטמוספירה העליונה לאטמוספירה התחתונה. אווירונומים יבשתיים חוקרים את הגאות והשפל האטמוספיריים מכיוון שלהבנתם מחקר זה חיוני להבנת האטמוספירה בכללותה ולתועלת בשיפור ההבנה של המטאורולוגיה. מודלים שונים ותצפיות של גאות ושפל באטמוספירה מאפשרים לחוקרים לנטר ולחזות שינויים באטמוספירה של כדור הארץ.
ברקים באטמוספירה העליונה
"ברקים באטמוספירה העליונה" או "פריקת מטענים חשמליים באטמוספירה העליונה" הם מונחים שאווירונומים משתמשים בהם לפעמים כדי להתייחס למשפחת התופעות, של פריקת מטענים חשמליים באטמוספירה העליונה של כדור הארץ, המתרחשות הרבה מעל לגבהים של הברקים בטרופוספר ה הנצפה באטמוספירה התחתונה. המונח המועדף לתופעת הפריקה החשמלית הנגרמת באטמוספירה העליונה על ידי ברקים הוא " אירוע הזוהר החולף " (TLE). ישנם סוגים שונים של ברקים באטמוספירה העליונה כולל ספרייטים אדומים, הילות ספרייט, סילונים כחולים ו-ELVES (ראשי תיבות של " פליטת אור והפרעות בתדר נמוך מאוד עקב פעימות אלקטרומגנטיים ").
אווירונומיה פלנטרית
אווירונומים יבשתיים חוקרים גאות ושפל באטמוספירה ופריקות חשמל בצורת ברקים באטמוספירה העליונה  כגון שדוני ברקים אדומים, הילות ספרייט, סילונים כחולים ו-ELVES. הם חוקרים גם את הסיבות לתהליכי דיסוציאציה ויינון באטמוספירה העליונה של כדור הארץ. במקרים מסוימים, כל האטמוספירה של כוכב לכת עשויה להיות מורכבת רק ממה שעל פני כדור הארץ מהווה את האטמוספירה העליונה, או רק מחלק ממנה. אווירונומים פלנטריים משתמשים בטלסקופי חלל וחלליות לא מאוישות, שמקיפים או נוחתים על כוכבי לכת אחרים כדי לאסוף מידע על האטמוספירות של אותם כוכבי לכת. נעשה שימוש גם במכשירים כגון אינטרפרומטרים, ספקטרומטרים אופטיים, מגנומטרים, גלאי פלזמה, וטכניקות אחרות. אף על פי שהאווירונומיה הפלנטרית במקור הייתה מוגבלת לחקר האטמוספירות של כוכבי הלכת במערכת השמש, הגילוי מאז 1995 של כוכבי לכת שמחוץ למערכת השמש איפשר לאווירונומים פלנטריים להרחיב את תחום האווירונומיה כך שיכלול גם את האטמוספירות של כוכבי הלכת האלה.
אווירונומיה השוואתית
אווירונומיה השוואתית משתמשת בתוצאות המחקרים של האווירונומיה היבשתית והפלנטרית, שהם תחומים מדעיים נפרדים באופן מסורתי. זאת כדי להשוות את המאפיינים והתנהגויות של האטמוספירות של כוכבי לכת אחרים ביניהם ובין האטמוספירה העליונה של כדור הארץ. אווירונומיה השוואתית מבקשת לזהות ולתאר את המרכיבים השונים, שבהן כימיה, שדות מגנטיים ותרמודינמיקה, שעל כוכבי לכת שונים משפיעים על היווצרות, האבולוציה, הגיוון וההיעלמות של האטמוספירות.
סן H25A
סן H25A (בפולנית: San H25A) הוא אוטובוס מתוצרת יצרנית האוטובוסים הפולנית  Sanocka Fabryka Autobusów Autosan ששמה הרשמי שונה בשנת 1991 ל-Autosan  (שם רשמי: Autosan S.A) אשר יוצר בין השנים 1961–1967 בפולין.
יגאל עזרתי
יגאל עזרתי (נולד ב-6 באוגוסט 1956) הוא במאי, מחזאי ישראלי, מנהל אמנותי של "תיאטרון מקומי" ושל "התיאטרון הערבי-עברי ביפו".
ביוגרפיה
עזרתי גדל ברמת השרון, אביו היה סוחר בדים יוצא העיר סלוניקי ביוון ואמו ממשפחה דתית ממוצא אשכנזי, ממייסדי כפר אוריה. בצבא שירת כלוחם בנח"ל ובחיל השריון. לאחר השחרור היה חבר בגרעין הנח"ל של הנוער העובד והלומד שאזרח, בינואר 1977, את היאחזות סוכות בפתחת רפיח, שהפכה לקיבוץ סופה. השתתף במלחמת לבנון הראשונה, ולאחר שלושה שבועות של לחימה הצטרף, יחד עם עוד כ-160 חיילי מילואים, לתנועת יש גבול. תנועת מחאה נגד המלחמה שחבריה סירבו לשרת יותר במלחמה, לאחר שהמבצע הצבאי המוגבל בהקיפו הפך למלחמה כוללת, ונכבשה בירת לבנון ביירות. במהלך האינתיפדה הראשונה, בשנת 1988, סירב לשרת בשטחים וישב פעמיים בכלא, כל פעם חודש.
למד לתואר ראשון בחינוך ותיאטרון באוניברסיטת תל אביב, ותואר שני בתיאטרון עם התמחות בתחום הבימוי, אחר כך לימד בחוג לתיאטרון של אוניברסיטת תל אביב, כמו גם בבית הספר לדרמה בסמינר הקיבוצים.
בשנת 1986 ביים ועיבד במסגרת החוג לתיאטרון באוניברסיטת תל אביב, עיבוד לטרגדיה הקלאסית "איפיגניה באאוליס" מאת אוריפידס בכיכובה של איילת מרגלית.
בשנת 1987 בייים בתיאטרון הספרייה מחזה מקורי מאת אוריה באר "כאילו בחלום", ואחר כך ביים את המחזה "אדי ופוס" ב"צוותא בהשתתפות עדי עציון וגיל אלון, אות המחזה "אני גבר", בכיכובם של נילי צור וצפריר קוחנובסקי (שגם כתב את המחזה).
בשנת 1988 נסע להשתלמות בבימוי תיאטרון בלונדון. לאחר לימודיו, ביים שם את ההצגות "אינטימיות", "איש המרתף", "ברגמן" ו"מיס ג'ולי". לאחר שחזר לישראל בסוף 1989, ביים במסגרת פסטיבל עכו עיבוד למחזה "אכזר מכל המלך" מאת נסים אלוני.
Sine from Above
Sine from Above הוא שיר שהוקלט על ידי הזמרת-יוצרת האמריקאית ליידי גאגא, ביחד עם הזמר-יוצר הבריטי אלטון ג'ון, מתוך אלבום האולפן השישי שלה, Chromatica. השיר יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.
יגאל עזרתי
ביוגרפיה
בשנת 1990 עזרתי ייסד, יחד עם גבי אלדור את "תיאטרון מקומי". תיאטרון בעל אוריינטציה חברתית-פוליטית: העוסק בדמוקרטיה, מיעוטים, זכויות אזרח ודו-קיום יהודי-ערבי. הקבוצה ממחפשת שפה תיאטרונית ייחודית המשלבת בין תנועה וחומרים פוליטיים-חברתיים. המחזה הראשון שהעלה התיאטרון היה תיאטרון תיעודי שכלל שחזור "משפט גבעתי ב'", של חיילי גבעתי שהכו פלסטיני למוות, שהוצג בפסטיבל עכו בשנת 1990, בהשתתפות יוסי ידין ויוסף כרמון. ב-1991 העלה "תיאטרון מקומי" את ״הערב רוקדים״, בהשתתפות ח'ליפה נאטור ורונית אלקבץ, מחזה בו סיפרו שחקנים יהודים וערבים את תולדותיהם של בית קפה ואולם ריקודים ביפו, מהמאה ה-19 ועד היום. המחזה הוצג במרג סוזן דלל ובפסטיבל עכו. ההצגה עלתה עשרות פעמים במשך שנתיים עד קיץ 1993.
קולד טרקי
"קולד טרקי" (באנגלית: Cold Turkey, תרגום חופשי: "תרנגול הודו קר") הוא מונח המתאר את החלטתו של אדם לוותר באופן חד ולא הדרגתי, על הרגל או התמכרות, בניגוד להפחתה הדרגתית בהרגל או שימוש בתרופות תחליף.
Sine from Above
רקע וכתיבה
בשיר, מדברת גאגא על תהליך כתיבת השירים שלה, תוך שאמרה כי "בשיר דיברתי על כך שהצליל הוא האלוהים שלי והוא מייצג את האומנות שלי". שם השיר התפרש בכמה אופנים שונים: המילה "Sine" מבוטאת כמו המילה "Sign", שפירושה הוא "סימן", כך שהמשפט מתפרש כ"סימן מלמעלה", שניתן במתנה מהאל, בצורה של צליל. ניתן גם לפרש את המילה "Sine" כמשחק מילים על המילה "Sin", שפירושה, חטא. כלומר, שם השיר בעצם מדבר על חטאים שגאגא עשתה.
קולד טרקי
היתרון המיוחס לשיטה הוא, תוך הימנעות משיטות משלימות ותומכות, המכור נמנע מחשיבה על ההרגל והפיתוי הכרוך בו ובכך מרעיב את ההתמכרות באופן רדיקלי ולא הדרגתי. חיסרון הקשור לשימוש לרעה בסמים כמו אלכוהול ובנזודיאזפינים הוא תופעות הגמילה הבלתי נסבלות, הנגרמות למכור מחוסר שימוש פתאומי בסם. עקב מחסור הסם בגוף, יכולות לצוץ תופעות גמילה לא נעימות כגון רעידות, כאבי שרירים וראש, תשישות כרונית ובין היתר לחץ מסיבי על הלב וכלי הדם.
Sine from Above
רקע וכתיבה
כשנשאלה על משמעות השיר, הצהירה גאגא כי "הדבר היחיד שריפא אותי מהפגיעה והחיה אותי, הוא המוזיקה ובשיר ניתן לשמוע ולהבין זאת".
יגאל עזרתי
ביוגרפיה
בשנת 2016 היה בין יוזמי פסטיבל יאפא לתרבות ערבי ומשמש מנהלו האמנותי, יחד עם ראודה סלימאן.
Sine from Above
ביקורת
כבר כשיצא, זכה השיר לביקורות ושבחים ממבקרי המוזיקה. אריקה גונזלס מהרפרס בזאר אמרה כי "בשיר, השניים מנסים למצוא ריפוי לכאב, באמצעות המוזיקה". עוד הוסיפה, כי "שם השיר מדבר על נקודת הפגיעה של גאגא". במגזין RockCellarMagazine נכתב כי מדובר "באחד מהשירים הטובים ביותר מתוך האלבום". ג'ייסון בראון וג'ייד בורן מאתר האינטרנט Hollywood Life כתבו כי "אחרי המתנה ארוכה, אינסופית לכאורה, Chromatica סוף סוף כאן! אלבום האולפן השישי של ליידי גאגא יצא ב-29 במאי והעניק לכל המעריצים את כל הטוב שהם ציפו לו - ועוד! למעשה, Chromatica עשוי להתפאר בכך ששיתוף הפעולה הטוב ביותר של גאגא נכלל בו [הכוונה היא לשיר הזה] וזה אומר משהו, בהתחשב בכך שיש לה גם שיר עם ביונסה".
קולד טרקי
במקרה של גמילה מהרואין ואופיואידים, תופעות הנסיגה דומות אך כוללות תופעות לוואי נוספות, המשתנות ממכור למכור.
Sine from Above
ביקורת
במגזין רולינג סטון, סקרו את השיר בצורה מקיפה, תוך שכינו אותו כשיר "שכל אחד צריך להכיר". בסיקור נכתב כי "אחרי עשור של חברות והערצה הדדית, גאגא וג'ון לוקחים אותנו לשמיים האלקטרופופיים. בשיר, גאגא חוזרת באופן רשמי לרחבת הריקודים שבנתה את הקריירה המוקדמת שלה. שיתופי הפעולה שלה עם אריאנה גרנדה ("Rain on Me") ו-Blackpink ("Sour Candy") הם מובנים, אך הדואט עם ג'ון מבורך ומפתיע". עוד נאמר כי "הקול החלק והעמוק של ג'ון הופך את השיר למושלם וגורם לנו לחשוב שהוא היה צריך להיות זמר דיסקו". הסיקור מסתיים בשורה "השיר הוא פרוסת גן עדן חגיגית מסוגת האלקטרופופ וזאת, בנוסף להיותו תוצר של עשור שכלל בתוכו הערצה הדדית בין גאגא וג'ון".
קולד טרקי
גמילה פתאומית מסמים כגון אלכוהול, בנזודיאזפנים וברביטורטים, יכולה להיות מסוכנת מאוד, ולגרום אף לשבץ או אירוע מוחי אחר. לאלכוהוליסטים מזה שנים רבות, השיטה יכולה לגרום לסכנת חיים ולדליריום קשה, מה שמעמיד את ה"קולד טרקי" כשיטה לא מתאימה במיוחד לגמילה מאלכוהול. במקרה של גמילה מסמים מסוימים אחרים, כגון אופיואידים והרואין, נקיטה בשיטת הקולד טרקי לא בהכרח מעמידה את המכור בסכנת חיים, אך תופעות הגמילה מהסם קשות בהרבה מכל יתר הסמים בגלל הכאב הקשה אותו חש המכור, עקב התרגלות הגוף לעימום קולטני הכאב שהסם גורם. בשביל הצלחה בגמילה מהרואין, נהוג להשתמש בתרופות אופיואידיות סינתטיות כגון נלטרקסון, נרקאן, סבוקסון ומתאדון, להקלה מבוקרת ופחות מסוכנת משימוש בסם. בשיטת הקולד טרקי, לרוב נמנעים משימוש בתרופות אלו, אשר ניתנות בתוכניות גמילה הדרגתיות.
יגאל עזרתי
חיים אישיים
עזרתי היה נשוי לסופרת אילנה ברנשטיין, אותה הכיר בגרעין הנח"ל בקיבוץ סופה, הם התגרשו לאחר מספר שנים.
Sine from Above
ביקורת
סטפן דאו ממגזין הבילבורד דירג את כל שירי האלבום, תוך שאת השיר הזה דירג במקום השביעי. בנוסף לכך, כתב דאו כי "בשיר, ליידי גאגא שרה בצורה רגשית על כוחה של המוזיקה כדמות כמעט דתית" והוסיף כי "מדובר בשיר שמציג ייחודיות ששאר השירים באלבום פשוט לא מצליחים להציג". חנה מילריאה מ-NME טענה שמדובר בשיר "ביזרי ולא צפוי שהשירה בו מצומצמת וההפקה שלו היא הפקת מועדונים פרועה, שממזגת תופים ובס". בעיתון הארגנטינאי היומי La Capital נאמר כי השיר הוא "היהלום שבכתר והוא אחד מהשירים הטובים ביותר באלבום", ובעיתון הקולומביאני El Espectador תואר כ-"שיר מלנכולי".
קולד טרקי
בתרבות הפופולרית
מקרים של שימוש במונח בתרבות פופולרית כוללים:
Sine from Above
הצלחה
האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום. האודיו מציג בתוכו את עטיפת האלבום בו הוא נכלל. בפחות מ-24 שעות, הצליח האודיו לצבור למעלה מ-800,000 צפיות, מה שהופך אותו לאודיו השני הנצפה ביותר מתוך האלבום אחרי האודיו של "Sour Candy". אודיו נוסף של השיר, צבר בשעות בודדות קרוב ל-300,000 צפיות.
יגאל עזרתי
חיים אישיים
עזרתי מתגורר בתל אביב עם בן זוגו אורי ושתי בנותיהם.
קולד טרקי
בסרטים
הסרט "קולד טרקי" (1971) מאת הבמאי נורמן ליר, המתאר עיירה בה התושבים מפסיקים לעשן כדי לזכות ב-25,000$.
Sine from Above
הצלחה
גם במצעדי האייטונס זכה השיר להצלחה, כאשר נכנס לעשרות מצעדים שונים, כמו מצעדי האייטונס שבברזיל, מקסיקו, ניו זילנד, הממלכה המאוחדת, וארצות הברית.
קולד טרקי
במוזיקה
השיר "Cold Turkey" (1969) מאת הזמר ג'ון לנון, מתאר הפסקת שימוש בהרואין
Sine from Above
Chromatica III
Chromatica III (בעברית: כרומטיקה III) הוא קטע כלי של הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica. קטע הכלי יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.
קולד טרקי
במוזיקה
השיר "Hitchin' A Ride" (1997) של הלהקה גרין דיי, הסולן הראשי אומר כי שיטת הקולד טרקי נעשית נדושה.
בשיר "This Place" (2013) של הראפר קייג'.
Sine from Above
רקע וכתיבה
קטע הכלי נכתב והופק על ידי ליידי גאגא, ביחד עם ווייט סי. כמו כן, הוא קטע הכלי השלישי והאחרון באלבום מתוך שלושה, כשלפניו ישנם "Chromatica I" ו-"Chromatica II". גם שני קטעי הכלי הנוספים נכתבו והופקו על ידי גאגא וסי.
קולד טרקי
אטימולוגיה
תיעוד ראשוני של המונח במדיה המיוחס לגמילה ספציפית מסמים נצפה ב-26 בפברואר 1951 במגזין "Time":
השימוש במונח נצפה גם אצל הסופר מיקי ספיליין בספרו "אני, השופט".
ישנן מספר השערות לגבי היווצרותו של המונח:
Sine from Above
רקע וכתיבה
קולות הרקע בקטע הכלי בוצעו על ידי ליידי גאגא בלבד, בדומה לקולות הרקע שבוצעו על ידה בקטעי הכלי הנוספים.
משמעות
גאגא דיברה על קטע הכלי בראיון ואמרה כי:
VHL-B
VHL-B היא כינויה של אליפות ליגת ההוקי הבכירה (ברוסית: Первенство Высшей хоккейной лиги, שנקראה גם ליגת ההוקי הרוסית, תחרות רוסיה בהוקי קרח בקרב מועדונים, והליגה הראשונה באליפות רוסיה בהוקי קרח). הליגה נחשבת לליגה השלישית בחשיבותה בהוקי קרח הרוסי (אחרי ליגת ההוקי הקונטיננטלית וליגת ההוקי הבכירה). חלק מהמועדונים המופיעים בה הם מועדוני מילואים של קבוצות KHL ו-VHL.
מ-23 באוגוסט 2011, ועד סוף עונת 2014/15, היא נקראה ליגת ההוקי הרוסית ולפני תחילת העונה החדשה, כאשר הזכויות לארח את האליפות לידי VHL, ב-29 ביולי 2015, הליגה קיבלה את שמה הנוכחי אליפות ליגת ההוקי הבכירה.
אלופות
* בעונות 2013/2014; 2014/2015; 2018/2019 ו-2019/2020 לא נערך משחק על המקום השלישי. ** גביע הפדרציה 2020 בוטל בעקבות מגפת הקורונה ברוסיה וחודש בעונת 2021.
Ben Gurion Racing
Ben Gurion Racing (מוכרת גם כ-BGR או BGRacing) היא קבוצה הפועלת במסגרת הפקולטה למדעי ההנדסה באוניברסיטת בן-גוריון בנגב אשר מעצבת, מתכננת ומייצרת רכבי מרוץ לתחרויות במסגרת ה-FSAE. הקבוצה מורכבת מסטודנטים הלומדים לקראת תארים במדעי ההנדסה, בניהול, כלכלה, מדעי המחשב ועוד. הקבוצה מתכננת כלי רכב המונעים על ידי מנוע חשמלי לצד כלי רכב המונעים על ידי מנוע בעירה פנימית.
אבני דרך
הקבוצה החלה דרכה בשנת 2006. בתחילה כללה סטודנטים להנדסת מכונות, ומקורה היה במחלקה להנדסת מכונות באוניברסיטת בן-גוריון. עם התפתחות הקבוצה היא החלה לאגד תחתיה גם סטודנטים ממחלקות נוספות, בהן הנדסת חשמל ומחשבים, הנדסת תעשייה וניהול, הנדסת חומרים, מדעי המחשב וכלכלה. בשנת 2011 הגיעה לייצור והרכבה של הרכב הראשון. החל מאותה שנה מייצרת הקבוצה מדי שנה רכב חדש שלא מושתת על דגמים קודמים, בהתאם לתקנוני תחרויות שונות. בין השנים 2011–2014 יוצרו רכבי מנוע בעירה פנימית בלבד. בשנת 2015 מיוצרים שני כלי רכב, האחד מונע באמצעות מנוע בעירה פנימית, והשני באמצעות מנוע חשמלי.
הקבוצה מתחרה במסגרת ה-FSAE, שהוא ארגון גג המארגן ומאגד תחתיו תחרויות פורמולה לסטודנטים מאוניברסיטאות ברחבי העולם.
צוות אקדמי-אוניברסיטאי תומך בקבוצה. היא מחולקת לתתי-קבוצות, אחת לכל רכב. לכל תת-קבוצה מתמנה ראש קבוצה המוביל את הפיתוח של הרכב, וראשי-ענפים המובילים את הפיתוח של ענפי הפיתוח השונים ברכב.
הגרדום: מערכה 2
הגרדום: מערכה 2 (מאנגלית: The Gallows: Act II) הוא מותחן אימה עצמאי אמריקאי משנת 2019, המהווה המשך ל"הגרדום" משנת 2015.
הפקה: ג'ייסון בלאם, גיימון קסאדי, דין שניידר ובנג'מין פורקנר. תסריט ובימוי: טראוויס קלאף וכריס לופינג, מייסדיה ובעליה המשותפים של חברת Tremendum Pictures אשר יצרו את הסרט הראשון. בתפקידים הראשיים משחקים אמה הורבאט, כריס מיליגן ובריטני פלארדו.
כרזת הסרט, הנושאת את המוטו: "הָרֶשַׁע בוחר בך", עוצבה על ידי סוכנות שיווק ופרסום "Truest" בברבנק, קליפורניה.
עלילה
הנערה אנה רוּ היא ולוגרית המפעילה ערוץ יוטיוב. מילדותה שאפה אנה להיות שחקנית, אבל בני משפחתה זלזלו בה. אנה מחזיקה בתיקה תקליטור של סרט פנטזיה בשם "בחזרה לתָאיוֹלוּנְד" שאהבה לראות כילדה משום שהזדהתה רגשית עם הגיבורה, ועל קיר חדרה תלויה כרזת הסרט. כעת, אנה מתחילה ללמוד דרמה בבית ספר יוקרתי, ולשם כך היא עוברת להתגורר אצל אחותה החורגת ליסה, מעצבת אופנה העסוקה בהכנות לתצוגת קולקציה שלה. ליסה מחזיקה בביתה בובות תצוגה וחפצי נוי בסגנון וינטג', כולל פסל גרגויל שלדבריה מבריח רוחות רפאים.
בשיעור דרמה הראשון, המורה מר שלייק מודיע שבקרוב יבקר בבית הספר סקוט למונט, מאתר כישרונות מטעם בית הספר לאמנויות "טיש" של אוניברסיטת ניו יורק, ועל התלמידים להכין מונולוג למבחן במה. אנה מתנדבת לדקלם את מונולוג הגיבורה מתוך "בחזרה לתאיולונד", אבל ביטחונה העצמי מתערער והיא נכשלת ומתבזה. בחצר בית הספר יוצר איתה קשר התלמיד קייד פארקר שראה את אירוע הדקלום המביך שלה, והוא מנחם אותה. ביושבה מול מחשב בספרייה, מתקבלת בערוץ היוטיוב של אנה הודעה פרטית ממשתמש שכינויו "כמעטמפורסם99" עם קישור לסרטון של הצעירים מסצנת הפתיחה. אנה רואה שזהו סרטון ויראלי עם מיליוני צפיות, מתלהבת ושואלת בספרייה את ספרון המחזה "הגרדום". בבית היא מדקלמת מונולוג מהמחזה ומעלה סרטון יוטיוב שאותו היא מתייגת בתגים: "אתגר צ'ארלי"; "הגרדום". בבוקר המחרת, לפני שאנה יוצאת לבית הספר, היא מבחינה שהגרגויל לא נמצא במקומו. לשאלתה, ליסה עונה שהיא לא הזיזה את הפסל. בשיעור דרמה השני, אנה מתעקשת לעלות לבמה למרות ספקנותו של שלייק, מדקלמת בהצלחה את המונולוג מתוך "הגרדום", זוכה למחיאות כפיים ומחמאות מצד שלייק, והופכת לכוכבת המגמה. אחרי השיעור, היא פוגשת במסדרון את קייד שמזמין אותה לדייט.
סרטון "אתגר צ'ארלי" זוכה ליותר מ-900 אלף צפיות, ומגיבים רבים טענו שראו את השולחן בחדר זז. אנה ממהרת לצפות בעצמה בסרטון, ורואה שהשולחן אכן זז. בהקלטת סרטון שני בסדרת "אתגר צ'ארלי", מנורת שולחן בחדר מתעופפת בעוצמה ומתנפצת אל הקיר, וגם הסרטון הזה הופך לוויראלי. אמא של אנה וליסה ראתה את הסרטון, מתקשרת למחרת בדאגה אל ליסה שמבטיחה לברר את העניין. בדייט עם קייד בערב, אנה מספרת שמתמיד רצתה להיות שחקנית נחשבת, ומספר הצפיות מרגש אותה. אז מתברר שהוריו של קייד הם זוג שחקני ברודוויי מפורסמים, קרייג וקייט פארקר. הוא לוקח אותה לבקר את הוריו שמספרים לה שקייד בילדותו שיחק בסדרת טלוויזיה פופולרית. אבל הוא מסתייג מאזכור העניין, ובנסיעתם אחר כך, קייד מסביר לאנה שהוא מאס בלחץ של הוריו שיהיה שחקן. בדרך הם עוצרים בתחנת דלק וקייד נכנס לחנות הנוחות במקום. בזמן שהיא מחכה, אנה רואה במראה חזיון שווא שבו גופה תלויה בחבל מתורן הפנס שעל גג החנות. שתי נערות ניגשות למכונית אחרי שזיהו את אנה מסרטוני "אתגר צ'ארלי" שלה, ומבקשות לצלם סלפי איתה. הן מספרות לתדהמתה שנראה כאילו צ'ארלי היה איתה בחדר, ומסתלקות. בינתיים בבית, ליסה נכנסת לחדר של אנה להחזיר מטען ששאלה ממנה עבור הלפטופ, מוצאת דפים שאנה צילמה מהספרון ועשתה בהם סימונים שונים, ומתייחסת לכך בשאט נפש.
בתגובה לסרטון "אתגר צ'ארלי" השני, "כמעטמפורסם99" שולח לה קישור לדף אינטרנט של חסידי משחק "אתגר צ'ארלי" בשם "The Sneaky Hangman" (התליין החמקני). הדף מספר על צ'ארלי גרימל שנהרג בשנת 1993 בתאונה במהלך הצגת בית ספר שבה יועד לצ'ארלי תפקיד התליין, אך הוא החליף בתפקיד "אוגוסט" את התלמיד ריק האוזר שהיה חולה (מצורף סרטון התאונה). אחר כך יש מידע על פרשת רצח התלמידים ריס האוזר, ריאן שוס וקסידי ספילקר (שלושת גיבורי הסרט הקודם), כעבור עשרים שנה: פפייפר רוס, בתו של צ'ארלי גרימל, ואמא שלה, שהייתה חברתו של צ'ארלי, נעצרו כמעורבות ברצח השלושה, ואושפזו במוסד פסיכיאטרי. בתחתית הדף מופיעה תמונה של לקס וסקוט (מסצנת הפתיחה) ששיחקו באתגר, עם בקשה מהגולשים למסור מידע לגבי גורל השניים. בלילה אנה צופה בסרטון שלה, ולחרדתה נראית דמות התליין (מהסרט הקודם) בדלת הארון. היא ניגשת בחשש לארון, ולפתע הדלת נטרקת על אצבעותיה. אנה נכנסת לחדר של ליסה לחבוש אצבע פצועה, ומאחורי גבה נראית צללית התליין. כשהיא מסתובבת, אין איש, אבל נראים סימני עקבות על הרצפה. הסימנים מובילים את אנה למטבח, שם היא וליסה נתקלות זו בזו, וסימני העקבות נעלמים. ליסה כועסת על אנה ודורשת שהיא תחדל מלעסוק ב"אתגר צ'ארלי". למחרת, אנה המפוחדת פונה אל מר שלייק ומבקשת ממנו לוותר על המונולוג מ"הגרדום" ולקרוא טקסט אחר, אך הוא דוחה את בקשתה.